pythainlp/thai-wiki-dataset-v4 huggingface dataset:
วัดแม่เจ้าอยู่หัว

วัดแม่เจ้าอยู่หัว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่เจ้าอยู่หัว อำเภอเชียรใหญ่ จังหวัดนครศรีธรรมราช
วัดแม่เจ้าอยู่หัวมีความเกี่ยวข้องกับตำนานพระนางเลือดขาว คำว่า "แม่เจ้าอยู่หัว" ก็คือพระนางเลือดขาว วัดนี้ตามตำนานคือวัดที่สร้างวัดแม่เจ้าอยู่หัวเป็นวัดแรกเมื่อประมาณ พ.ศ. 1775 (พระชนมายุ 30 พรรษา) ประมาณ พ.ศ. 1790 ได้ปฏิบัติพระราชกรณียกิจแทนพระเจ้าศรีธรรมาโศกราชเสด็จไปเกาะลังกาเพื่อรับพระพุทธสิหิงค์มายังนครศรีธรรมราช จนเมื่อ พ.ศ. 1799 ได้เสด็จยังเมืองสุโขทัยเพื่อจัดระเบียบสงฆ์ฝ่ายฆราวาสประทับอยู่นาน 5 ปี จึงเสด็จกลับนครศรีธรรมราช อย่างไรก็ดีจากข้อมูลของสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2475 ได้รับพระราชทานวิสุงคามสีมาเมื่อวันที่ 13 มกราคม พ.ศ. 2537 
ภายในมีรูปปั้นแม่เจ้าอยู่หัว โดยกรมศิลปากรออกแบบเททองหล่อรูป สร้างมณฑปที่ประดิษฐาน รวมถึงสร้างเจดีย์ชื่อ "เจดีย์ศรีธรรมาโศกราช" แทนเจดีย์องค์เดิม
สมเด็จพระสังฆราช พระราชทานพระบรมสารีริกธาตุ นำมาบรรจุในเจดีย์ และมีพิธีเบิกเนตร จากนั้นได้จัดงานแห่ผ้าห่มพระบรมธาตุเจดีย์ศรีธรรมาโศกราชเป็นประจำทุกปี
วัดปทุมธาราราม

วัดปทุมธาราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกะเปอร์ อำเภอกะเปอร์ จังหวัดระนอง
วัดปทุมธารารามสร้างขึ้นเมื่อประมาณ พ.ศ. 2311 ต้นสมัยกรุงธนบุรี ขนานนามตามลักษณะสภาพแวดล้อม แต่ชาวบ้านมักนิยมเรียกกันว่า วัดบางปรุ ตามชื่อคลองบางปรุ วัดได้รับพระราชทานวิสุงคามสีมา เมื่อวันที่ 22 มกราคม พ.ศ. 2462 เขตวิสุงคามสีมา กว้าง 10 เมตร ยาว 14 เมตร และได้ผูกพัทธสีมาเมื่อ พ.ศ. 2470 ทางด้านการศึกษา วัดได้เปิดสอนปริยัติธรรม เริ่มมาตั้งแต่ พ.ศ. 2510 
กรมศิลปากรประกาศขึ้นทะเบียนและกำหนดขอบเขตที่ดินโบราณสถานในราชกิจจานุเบกษา เล่ม 118 ตอนพิเศษ 33ง วันที่ 9 เมษายน 2544 เนื้อที่ประมาณ 3 งาน 57.5 ตารางวา
อาคารเสนาสนะที่เก่าแก่ ได้แก่ อุโบสถ ศาลาการเปรียญ กุฎิ และเจดีย์ศิลปะแบบลังกาทรงระฆัง ลักษณะฐานสี่เหลี่ยมกว้าง 8 เมตร สูงจากพื้นถึงด้านบน 2.50 เมตร องค์เจดีย์ตั้งลอยอยู่บนฐานขนาดความสูงของเจดีย์ประมาณ 7.50 เมตร ปล้องไฉนหรือบัวกลุ่มปรียอดและเม็ดน้ำค้าง สร้างโดยช่างชาว อำเภอตะกั่วป่า จังหวัดพังงา สร้างเมื่อ พ.ศ. 2476 เนื่องจากเจดีย์ยกพื้นสูงดังกล่าว ชาวบ้านจึงเรียกว่า "เจดีย์หลวงพ่อรากลอย" เป็นที่บรรจุพระธาตุพระสาวกอยู่ด้านหลังอุโบสถของวัด ภายในวัดมีพระพุทธรูปหินอ่อนประดับอยู่ อุโบสถเป็นอาคารก่ออิฐถือปูน หลังคาซ้อนชั้นอย่างเรียบง่าย ตัวอุโบสถไม่มีลวดลายประดับมากนัก นอกจากส่วนฐานที่มีการตกแต่งด้วยลายแข้งสิงห์ นอกจากั้นยังมีอุทยานวังมัจฉาซึ่งรวมเอาปลาพันธุ์ต่าง ๆ เอาไว้
วัดประชาคมวนาราม

วัดประชาคมวนาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลศรีสมเด็จ อำเภอศรีสมเด็จ จังหวัดร้อยเอ็ด
วัดประชาคมวนาราม หรือ วัดป่ากุง สร้างโดยหลวงปู่ศรี มหาวีโร ตั้งวัดและได้รับพระราชทานวิสุงคามสีมาเมื่อ พ.ศ. 2513
วัดมีเจดีย์ขนาดใหญ่ทำจากหินทรายธรรมชาติเป็นแห่งแรกในประเทศไทย ก่อสร้างขึ้นเพื่อเป็นอนุสรณ์ครบรอบ 90 ปี พรรษา 60 หลวงปู่ศรี มหาวีโร โดยสร้างเลียนแบบเจดีย์โบโรบูดูร์ (บรมพุทโธ) ที่เกาะชวา อินโดนีเซีย หลังจากที่หลวงปู่ศรีได้ไปปฏิบัติศาสนกิจที่โบโรบูดูร์เมื่อ พ.ศ. 2531 เริ่มก่อสร้างเจดีย์เมื่อ พ.ศ. 2535 แล้วเสร็จเมื่อวันที่ 28 ตุลาคม พ.ศ. 2547 มีพิธียกยอดเจดีย์ทองคำแท้หนัก 101 ขึ้นประดิษฐาน ภายในเจดีย์เป็นที่ประดิษฐาน พระบรมสารีริกธาตุซึ่งอยู่จุดศูนย์กลางของเจดีย์ ผนังแกะสลักเรื่องราวพระพุทธประวัติและเวสสันดรชาดก รวมทั้งประวัติของหลวงปู่ศรีและรูปบูรพาจารย์
เป็นวัดในการปกครองคณะสงฆ์ภาค 9
เอ็สเอ็สเฟา มาร์ครันชเต็ท

เอ็สเอ็สเฟา มาร์ครันชเต็ท  เป็นสโมสรฟุตบอลของเยอรมันจากเมือง มาร์ครันชเต็ท รัฐซัคเซิน ใกล้เมือง ไลพ์ซิช เป็นส่วนหนึ่งของสโมสรกีฬาขนาดใหญ่ที่มีทีมกีฬาอื่นๆ เช่น แบดมินตัน ไซเคิลบอล ยิมนาสติก เทเบิลเทนนิส และ วอลเลย์บอล
ประวัติ.
ก่อตั้งขึ้นหลังสงครามโลกครั้งที่ 2 ในชื่อ "Sportgemeinde Markranstädt" สโมสรเริ่มเล่นใน Landesliga Sachsen/Leipzig ในช่วงเวลาที่โซเวียตยึดครองทางตะวันออกของประเทศและคว้าแชมป์ ในฤดูกาล 1947-48 สโมสรได้เปลี่ยนชื่อเป็น "SG Glück-Auf Markranstädt" ทีมจบอันดับที่ 7 ติดต่อกันถึง 2 ฤดูกาล จากนั้นสโมสรก็หายไปเล่นในลีกระดับล่างในเยอรมนีตะวันออกและเช่นเดียวกับสโมสรอื่นๆ ส่วนใหญ่ สโมสรได้รับการเปลี่ยนชื่ออย่างต่อเนื่องในช่วงหลายปีที่ผ่านมา: "BSG Stahl Markranstädt" (1951-1952); "BSG Motor Markranstädt" (1952-1958, 1984-1988); "BSG Turbine Markranstädt" (1958-1984, 1988-1990)
หลังจาก การรวมชาติเยอรมัน ในปี ค.ศ. 1990 สโมสรได้เปลี่ยนชื่อมาเป็นชื่อปัจจุบันคือ Spiel-und Sportverein Markranstädt SSV อยู่ใน Landesliga Sachsen (V) ซึ่งพวกเขาจะอยู่จนกระทั่งตกชั้นในปี ค.ศ. 1993 ทีมกลับมาเล่นระดับ 5 อีกครั้งในปี ค.ศ. 1995 แต่ตกชั้นอีกครั้งและไม่ได้กลับไปที่ Landesliga จนถึงปี ค.ศ. 1999 หลังจากปี ค.ศ. 2007 Markranstädt ได้รับการเลื่อนชั้นสู่ NOFV-Oberliga Süd (IV) ซึ่งพวกเขาอยู่กลางตารางถึง 2 ฤดูกาล
แอร์เบ ไลพ์ซิช.
ใบอนุญาตของสโมสรถูกเรดบูล ผู้ผลิตเครื่องดื่มชูกำลัง ซื้อไปในปี ค.ศ. 2009 และทีมยังคงเล่นอยู่ในลีกระดับที่ 5 คือ Oberliga ในฤดูกาล 2009-2010 ในชื่อ แอร์เบ ไลพ์ซิช ซึ่งเป็นทีมฟุตบอลทีมที่ 4 ของบริษัท ซึ่งเป้าหมายของทีมคือการก้าวไปสู่บุนเดิสลีกาภายในหนึ่งทศวรรษ
SSV Markranstädt ยังคงดำเนินงานในฐานะสโมสรพันธมิตร และคว้าแชมป์ Landesliga Sachsen ในปี ค.ศ. 2012 จากนั้นสโมสรได้ลงเล่นใน Oberliga ในฐานะผู้นำของตาราง ก่อนจบอันดับที่ 3 ในปี ค.ศ. 2015 และผ่านเข้ารอบไปสู่การเพลย์ออฟเพื่อเลื่อนชั้นสู่ Regionalliga Nordost กับ FSV Luckenwalde ซึ่งพวกเขาแพ้ 3-4 และพลาดการเลื่อนชั้น สโมสรจบในอันดับที่ 16 ในฤดูกาลถัดมา โดยตกชั้นสู่ซัคเซินลีกา ซึ่งพวกเขาได้ลงแข่งขันนับแต่นั้นเป็นต้นมา
สภารัฐมนตรีเยอรมนีตะวันออก

สภารัฐมนตรีแห่งสาธารณรัฐประชาธิปไตยเยอรมนี  คือรัฐบาลของประเทศเยอรมนีตะวันออก ซึ่งดำรงอยู่ตั้งแต่ปีค.ศ. 1950 จนถึงการรวมประเทศเยอรมนีในวันที่ 3 ตุลาคม ค.ศ. 1990 รัฐธรรมนูญปี 1949 บัญญัติให้สภารัฐมนตรีอยู่ภายใต้การนำของประธานสภารัฐมนตรี ซึ่งได้รับแต่งตั้งโดยมติของหอประชาชนโดยมีรองประธานจำนวนสองคน สภารัฐมนตรีประกอบด้วยสมาชิกจำนวน 18 คนเมื่อแรกจัดตั้ง แล้วสมาชิกก็เพิ่มจำนวนจนมีถึง 44 คนในปี 1989
อีริโทรโพอิติน

อีริโทรโพอิติน  หรือ EPO เป็นสารไซโตไคน์ชนิดไกลโคโปรตีนชนิดหนึ่ง หลั่งจากไตเป็นหลัก โดยจะหลั่งออกมาเมื่อถูกกระตุ้นด้วยการขาดออกซิเจนในระดับเซลล์ สารนี้จะไปกระตุ้นการสร้างเม็ดเลือดแดงในไขกระดูก ในภาวะปกติที่มีการสร้างเม็ดเลือดแดงทดแทนเม็ดเลือดแดงเก่าอยู่ตลอดเวลาในร่างกายจะมี EPO อยู่ในระดับต่ำ (ประมาณ 10 mU/mL) ภาวะที่พบได้บ่อยที่ทำให้เกิดการขาดออกซิเจนในระดับเซลล์ เช่น โลหิตจาง และภาวะเลือดมีออกซิเจนต่ำ เช่นที่พบในผู้ป่วยโรคปอดเรื้อรัง
ตำบลบางนอน

บางนอน เป็นตำบลในอำเภอเมืองระนอง จังหวัดระนอง เป็นที่ตั้งของสุสานเจ้าเมืองระนองซึ่งเป็นที่ฝังศพของพระยาดำรงสุจริตมหิศร (คอซู้เจียง) เจ้าเมืองระนองคนแรก มีพื้นที่มากกว่าร้อยละ 70 เป็นพื้นที่ลาดชันและภูเขาซึ่งอยู่ในเขตของอุทยานแห่งชาติลำน้ำกระบุรี มีลักษณะเป็นชุมชนปริมณฑลของเทศบาลเมืองระนองด้านทิศเหนือ
ที่ตั้งและอาณาเขต.
ตำบลบางนอนมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
เดิมท้องที่ตำบลบางนอนอยู่ในเขตการปกครองของตำบลปากน้ำ อำเภอเขานิเวศน์ ในวันที่ 10 มิถุนายน พ.ศ. 2490 ท้องที่ตำบลปากน้ำมีความกว้างขวางทางกระทรวงมหาดไทยจึงได้แยกท้องที่ของหมู่ที่ 7 บ้านบางนอนใน, หมู่ที่ 8 บ้านเขาพริกไทย และหมู่ที่ 9 บ้านนางนอนนอก (ในขณะนั้น) ของตำบลปากน้ำ มาจัดตั้งเป็น "ตำบลบางนอน" และตั้งเป็นหมู่ที่ 1 บ้านบางนอนใน, หมู่ที่ 2 บ้านเขาพริกไทย และหมู่ที่ 3 บ้านนางนอนนอก ตามลำดับ 
มีผู้พยายามค้นหาความหมายและความเป็นมาของคำว่า "บางนอน" จนกระทั่งปัจจุบันนี้ยังหาข้อยุติไม่ได้ เพราะมีประวัติยาวนานหลายชั่วอายุคน ประกอบกับหลักฐานทางประวัติศาสตร์ก็ไม่สามารถค้นหาได้จึงเป็นเพียงแต่คำบอกเล่าต่อ ๆ กันมาและเป็นข้อสันนิษฐานที่พอจะรับฟังได้ 2 ข้อมูล คือ
การแบ่งเขตการปกครอง.
การปกครองส่วนภูมิภาค.
ตำบลบางนอนแบ่งพื้นที่การปกครองออกเป็น 4 หมู่บ้าน ได้แก่
การปกครองส่วนท้องถิ่น.
ท้องที่ตำบลบางนอนมีองค์กรปกครองส่วนท้องถิ่นเพียงแห่งเดียว คือ เทศบาลตำบลบางนอน ครอบคลุมพื้นที่ตำบลบางนอนทั้งหมด ซึ่งเป็นสภาตำบลบางนอนที่จัดตั้งขึ้นใน พ.ศ. 2516 และยกฐานะขึ้นเป็นองค์การบริหารส่วนตำบลบางนอนในวันที่ 2 มีนาคม พ.ศ. 2538
เมื่อองค์การบริหารส่วนตำบลบางนอนมีความเจริญก้าวหน้ามากขึ้น จึงได้รับการจัดตั้งเป็นเทศบาลตำบลบางนอน ตามประกาศกระทรวงมหาดไทย เมื่อวันที่ 12 กันยายน พ.ศ. 2554 และมีผลในวันที่ 7 ตุลาคม ปีเดียวกัน
ประชากร.
พื้นที่ตำบลบางนอนประกอบด้วยหมู่บ้านทั้งสิ้นจำนวน 4 หมู่บ้าน มีจำนวนประชากร 14,443 คน แบ่งเป็นชาย 7,094 คน หญิง 7,349 คน (เดือนธันวาคม 2566) เป็นตำบลที่มีจำนวนประชากรมากเป็นอันดับ 3 จาก 9 ตำบลในอำเภอเมืองระนอง
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
ตำบลวะตะแบก

ตำบลวะตะแบก เป็นตำบลหนึ่งในอำเภอเทพสถิต จังหวัดชัยภูมิ โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลเทพสถิต และองค์การบริหารส่วนตำบลวะตะแบก
การปกครอง.
การปกครองส่วนภูมิภาค.
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลวะตะแบก อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
 การศึกษา
 การศาสนา
สถานที่สำคัญ.
วัด/สำนักสงฆ์
<templatestyles src="Div col/styles.css"/>
ตำบลห้วยยายจิ๋ว

ตำบลห้วยยายจิ๋ว เป็นตำบลหนึ่งในอำเภอเทพสถิต จังหวัดชัยภูมิ ตั้งอยู่ห่างจากตัวอำเภอประมาณ 12 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลห้วยยายจิ๋ว
การปกครอง.
ตำบลห้วยยายจิ๋ว แบ่งการปกครองออกเป็น 22 หมู่บ้าน คือ
<templatestyles src="Div col/styles.css"/>
 การศึกษา
 การศาสนา
สถานที่สำคัญ.
วัด/ สำนักสงฆ์
<templatestyles src="Div col/styles.css"/>
 การสาธารณสุข
ตำบลนายางกลัก

ตำบลนายางกลัก เป็นตำบลหนึ่งในอำเภอเทพสถิต จังหวัดชัยภูมิ ตั้งอยู่ห่างจากตัวอำเภอประมาณ 35 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลนายางกลัก
การปกครอง.
ตำบลนายางกลัก แบ่งการปกครองออกเป็น 22 หมู่บ้าน คือ
<templatestyles src="Div col/styles.css"/>
 การศึกษา
 การศาสนา
สถานที่สำคัญ.
วัด/ สำนักสงฆ์
<templatestyles src="Div col/styles.css"/>
ลาภิสรา อินทรสูต

ลาภิสรา อินทรสูต หรือ แอปเปิ้ล เดิมชื่อ มณีพรและอิษฏ์อาณิก อินทรสูต ตามลำดับ เป็นผู้ประกวดในรายการเดอะสตาร์ ค้นฟ้าคว้าดาวปี 7 ซึ่งออกอากาศทางโมเดิร์นไนน์ทีวี โดยเข้ารอบเป็นแปดคนสุดท้ายของรายการดังกล่าว และได้รับหมายเลขประจำตัวที่ "7"
ประวัติ.
ลาภิสรา เกิดเมื่อวันที่ 1 กันยายน พ.ศ. 2537 ณ จังหวัดกำแพงเพชร แอปเปิ้ลเป็นลูกคนที่สอง จากครอบครัวทั้งหมดสองคน มีพี่ชายอีกหนึ่งคน โดยบิดาของแอปเปิ้ลเสียชีวิตมาตั้งแต่เด็ก ทำให้เธอต้องหาเงินเพื่อช่วยเหลือครอบครัว ซึ่งก็คือ การประกวดต่าง ๆ นั่นเอง แอปเปิ้ลเป็นเด็กที่ชอบการประกวดมาตั้งแต่เด็ก ไม่ว่าจะเป็นร้องเพลง เต้น นอกจากนี้แล้วแอปเปิ้ลยังสามารถเต้นป๊อปปิ้ง หรือเต้นฮิปฮอปได้อีกด้วย
เข้าสู่วงการ.
ลาภิสรา อินทรสูตเป็นที่รู้จักจากการได้เข้ามาประกวดรายการ เดอะสตาร์ ค้นฟ้าคว้าดาวปี 7 เป็นตัวแทนภาคตะวันออกเฉียงเหนือ ได้รับหมายเลขรหัส * 7 โดยแอปเปิ้ลได้ตำแหน่งอันดับที่ 7 จากทั้งหมด 8 อันดับ และมีซิงเกิ้ลแรกคือเพลง"รักเดียว ใจเดียว แป๊ปเดียว" และงานอื่น ๆ ตามมาไม่ว่าจะเป็นละครหรือซิทคอม แอปเปิ้ลได้เป็นพิธีกรรายการประจำที่รายการ Take a break weekend และรายการ Starclub close to และ ปัจจุบันแสดงประจำที่ซีรีส์ U-Prince ตอน คิริว และเฟิร์สคลาส และซีรีส์ คนเล่าผี Shock The Series อีด้วย
ตำบลบ้านไร่ (อำเภอเทพสถิต)

ตำบลบ้านไร่ เป็นตำบลหนึ่งในอำเภอเทพสถิต จังหวัดชัยภูมิ ตั้งอยู่ห่างจากตัวอำเภอประมาณ 24 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลบ้านไร่
การปกครอง.
ตำบลบ้านไร่ แบ่งการปกครองออกเป็น 16 หมู่บ้าน คือ
<templatestyles src="Div col/styles.css"/>
 การศึกษา
 การศาสนา
สถานที่สำคัญ.
วัด/ สำนักสงฆ์
<templatestyles src="Div col/styles.css"/>
 การสาธารณสุข
ตำบลโป่งนก

ตำบลโป่งนก เป็นตำบลหนึ่งในอำเภอเทพสถิต จังหวัดชัยภูมิ ตั้งอยู่ห่างจากตัวอำเภอประมาณ 55 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลโป่งนก
การปกครอง.
ตำบลโป่งนก แบ่งการปกครองออกเป็น 15 หมู่บ้าน คือ
<templatestyles src="Div col/styles.css"/>
 การศึกษา
 การศาสนา
สถานที่สำคัญ.
วัด/ สำนักสงฆ์
<templatestyles src="Div col/styles.css"/>
พระราชบัญญัติผู้ชมฟุตบอล ค.ศ. 1989

พระราชบัญญัติผู้ชมฟุตบอล ค.ศ. 1989  เป็นพระราชบัญญัติที่ รัฐสภาแห่งสหราชอาณาจักร ตราขึ้นในระหว่างการดำรงตำแหน่งนายกรัฐมนตรีของ มาร์กาเรต แทตเชอร์ บทบัญญัตินี้ใช้กับการแข่งขันฟุตบอลที่เล่นในอังกฤษและเวลส์เป็นหลัก
จุดมุ่งหมายของพระราชบัญญัตินี้คือการระบุตัวบุคคลที่ทราบกันว่าทำให้เกิดความวุ่นวายในและรอบ ๆ การแข่งขันฟุตบอล ไม่ว่าในสหราชอาณาจักรเองหรือในต่างประเทศ
ความผิดเกี่ยวกับฟุตบอล.
พระราชบัญญัติและที่แก้ไขเพิ่มเติมระบุจำนวนความผิดเฉพาะที่เกี่ยวข้องกับแฟนคลับ รวมถึงการขว้างสิ่งของลงบนสนามหรือเข้าไปในฝูงชน เหยียดผิวหรือลามกระหว่างการแข่งขัน; ความรุนแรงต่อบุคคลหรือทรัพย์สิน รวมถึงการคุกคามและอันตรายต่อชีวิตของบุคคลใด ๆ ความผิดเกี่ยวกับแอลกอฮอล์ที่หลากหลาย และการนำหรือมีไว้ในครอบครองของดอกไม้ไฟในการแข่งขันกีฬาที่กำหนด
อย่างไรก็ตาม ความผิดทางอาญาเกือบทั้งหมดที่เกี่ยวข้องกับเกมที่เกิดขึ้นภายใน 24 ชั่วโมงเมื่อจบการแข่งขันฟุตบอลนัดใดนัดหนึ่งสามารถกำหนดเป็นความผิดเกี่ยวกับฟุตบอลได้
พระราชบัญญัติยังแนะนำ คำสั่งห้ามฟุตบอล (Football Banning Order) ซึ่งผู้พิพากษาสามารถห้ามบุคคลไม่ให้เข้าร่วมการแข่งขันฟุตบอล (ไม่ว่าจะในประเทศหรือต่างประเทศ) เป็นระยะเวลา 2-10 ปีและยังสามารถกำหนดข้อจำกัดเพิ่มเติมได้ ศาลมักจะกำหนด FBOs หลังจากมีคนถูกตัดสินว่ามีความผิดเกี่ยวกับฟุตบอล สามารถกำหนดได้แม้กระทั่งกับบุคคลที่ถูกตั้งข้อหาแต่พ้นผิดจากความผิดดังกล่าว หรือเพื่อตอบสนองต่อคำให้การของตำรวจว่า FBO จะป้องกันความรุนแรงหรือความวุ่นวายที่เกี่ยวข้องกับฟุตบอล
โลทาร์ เดอ เม็ซซีแอร์

โลทาร์ เดอ เม็ซซีแอร์ (Lothar de Maizière) เป็นนักการเมืองชาวเยอรมัน และนายกรัฐมนตรีคนสุดท้ายของประเทศเยอรมนีตะวันออก ก่อนที่จะถูกผนวกเข้ากับประเทศเยอรมนีตะวันตกในปีค.ศ. 1990
ประวัติ.
โลทาร์เป็นบุตรของนักกฎหมายนามว่า เกลม็อง เดอ เม็ซซีแอร์ ครอบครัวของเขามีเชื้อสายขุนนางฝรั่งเศสอันมีถิ่นฐานอยู่ในเม็ซซีแอร์-เลอ-เม็ทซ์ (Maizières-lès-Metz) ภายในแคว้นกร็องแต็สต์ ประเทศฝรั่งเศส ครอบครัวของเขาซึ่งมีเชื้อสายอูว์เกอโน ถูกเบียดเบียนทางศาสนาและลี้ภัยเข้ามายังประเทศปรัสเซียตั้งแต่ปลายคริสต์ศตวรรษที่ 17 
โลทาร์ เดอ เม็ซซีแอร์ เกิดที่เมืองนอร์ดเฮาเซิน รัฐทือริงเงิน เขาเข้าศึกษาที่โรงเรียนเกราเอิน โคลสเทอร์ อันเป็นโรงเรียนเก่าแก่ของนิกายโปรเตสแตนท์ จากนั้นเข้าเรียนวิโอลาที่โรงเรียนการดนตรีฮันส์ ไอส์เลอร์ ในกรุงเบอร์ลินตะวันออกระหว่างปี 1959 ถึง 1965 และได้เป็นนักดนตรีในวงเบอร์ลินฟิลฮาร์มอนิก ต่อมาเขาเข้าศึกษากฎหมายผ่านการเรียนทางไกลกับมหาวิทยาลัยฮุมบ็อลท์แห่งเบอร์ลินระหว่างปี 1969 ถึง 1975
งานการเมือง.
เม็ซซีแอร์เป็นสมาชิกพรรคสหภาพประชาธิปไตยคริสเตียนมาอย่างยาวนาน ภายหลังการทลายกำแพงเบอร์ลินในปี 1989 เขาก็สามารถขับไล่นักคอมมิวนิสต์ออกจากตำแหน่งผู้บริหารพรรค และขึ้นดำรงตำแหน่งผู้นำพรรคเสียเอง ต่อมาในปี 1990 เมื่อประเทศเยอรมนีตะวันออกจัดให้มีการเลือกตั้งโดยเสรีเป็นครั้งแรก โลทาร์ลงสมัครรับเลือกตั้งและได้รับเลือกเป็นสมาชิกหอประชาชน ในหนึ่งเดือนต่อมา เขาก็เข้ารับตำแหน่งนายกรัฐมนตรี ถือเป็นหัวหน้ารัฐบาลเยอรมันตะวันออกเพียงคนเดียวที่มาจากการเลือกตั้งโดยเสรี
ภายหลังการรวมประเทศเยอรมนี เม็ซซีแอร์ได้รับตำแหน่งรัฐมนตรีว่าการกิจการพิเศษภายใต้นายกรัฐมนตรีเฮ็ลมูท โคล เขาดำรงตำแหน่งได้เพียงสองเดือนเศษก็ตัดสินใจลาออก ท่ามกลางข่าวลือว่าเขาเคยทำงานให้กับชตาซี
การลอบสังหารชินโซ อาเบะ

ชินโซ อาเบะ อดีตนายกรัฐมนตรีญี่ปุ่นและสมาชิกสภาผู้แทนราษฎร ถูกลอบสังหารในวันที่ 8 กรกฎาคม พ.ศ. 2565 ระหว่างที่อาเบะกำลังปราศรัยเพื่อหาเสียงที่งานกิจกรรมทางการเมืองนอกสถานียามาโตะ-ไซไดจิในนครนาระ จังหวัดนาระ ประเทศญี่ปุ่น ขณะที่อาเบะกำลังปราศรัยเพื่อหาเสียงให้แก่ผู้สมัครรับเลือกตั้งพรรคเสรีประชาธิปไตย (LDP) เขาถูกยิงจากด้านหลังในระยะใกล้ด้วยปืนประดิษฐ์ อาเบะได้รับการนำตัวส่งโรงพยาบาลมหาวิทยาลัยแพทย์นาระโดยเฮลิคอปเตอร์พยาบาล ที่ซึ่งคณะแพทย์ของโรงพยาบาลประกาศการเสียชีวิตของเขา
ผู้ต้องสงสัย เท็ตสึยะ ยามางามิ ถูกจับกุมในข้อหาพยายามฆ่า ณ ที่เกิดเหตุ จากนั้นถูกปรับใหม่เป็นฆาตกรรมหลังการเสียชีวิตของอาเบะ ยามางามิกล่าวกับตำรวจสืบสวนว่าเขาเก็บความขุ่นแค้นที่มีต่อโบสถ์แห่งความสามัคคี (Unification Church; บ้างเรียก ลัทธิมูนนี) ซึ่งเป็นเหตุให้มารดาของเขาล้มละลาย และตัดสินใจยิงอาเบะโดยเชื่อว่าอาเบะมีความสัมพันธ์กับกลุ่มดังกล่าว ผู้ต้องสงสัยยังกล่าวหาอาเบะว่าเป็นผู้ขยายอิทธิพลของโบสถ์ในประเทศญี่ปุ่น
ผู้นำจากหลากหลายประเทศยกย่องความสำเร็จของอาเบะ ขณะแสดงความสะเทือนใจและความโศกเศร้าต่อการเสียชีวิตของเขา อาเบะเป็นอดีตนายกรัฐมนตรีคนแรกที่ถูกลอบสังหารนับตั้งแต่ ไซโต มาโกโตะ และ ทากาฮาชิ โคเรกิโยะ ในเหตุการณ์ 26 กุมภาพันธ์ พ.ศ. 2479
ภูมิหลัง.
ความสัมพันธ์ระหว่างครอบครัวอาเบะและโบสถ์แห่งความสามัคคี.
ชินโซ อาเบะ รวมถึงบิดาของเขา ชินตาโร อาเบะ และตาของเขา คิชิ โนบูซูเกะ มีความสัมพันธ์ที่ยาวนานกับโบสถ์แห่งความสามัคคีซึ่งเป็นขบวนการศาสนาใหม่ที่มักได้รับข้อโต้แย้งโดยสาธารณชน ก่อตั้งโดย ซ็อน มย็อง มูน ในประเทศเกาหลีใต้ เจ้าหน้าที่ของโบสถ์เดินทางไปที่บ้านของคิชิซึ่งตั้งอยู่ใกล้กับสำนักงานใหญ่ในประเทศญี่ปุ่นอยู่บ่อยครั้ง รายงานโดยคณะอนุกรรมาธิการสืบสวนสภาผู้แทนราษฎรสหรัฐ ใน พ.ศ. 2521 โบสถ์แห่งความสามัคคีก่อตั้งโดยอธิบดีสำนักข่าวกรองกลางเกาหลีใต้ คิม ช็อง-พิล เพื่อใช้เป็นเครื่องมือทางการเมืองในการสร้างอิทธิพลต่อการเมืองสากลในนามของ พัก จ็อง-ฮี ผู้จะขึ้นดำรงตำแหน่งประธานาธิบดีเกาหลีใต้ในเวลาต่อมา โบสถ์เป็นที่รู้จักโดยทั่วไปว่าได้รับการสนับสนุนจากพรรคเสรีประชาธิปไตยตั้งแต่การเข้ามามีส่วนร่วมของโนบูซูเกะในท้ายคริสต์ทศวรรษ 1950 อย่างไรก็ตามความสัมพันธ์นี้ถูกเพิกเฉยโดยนักข่าวญี่ปุ่น
ใน ค.ศ. 2006 ระหว่างการดำรงตำแหน่งนายกรัฐมนตรีวาระแรกของเขา อาเบะและรัฐมนตรีหลายคนส่งโทรเลขแสดงความยินดีแก่สหพันธ์สันติภาพสากล (Universal Peace Federation; UPF) องค์การนอกภาครัฐที่มีส่วนเกี่ยวข้องกับโบสถ์ สิบเดือนก่อนการลอบสังหาร ในเดือนกันยายน ค.ศ. 2021 อาเบะออกอากาศระหว่างพูดสุนทรพจน์ความยาว 5 นาที ซึ่งเป็นส่วนหนึ่งของการงานรวมตัวสมาชิกสหพันธ์สันติภาพสากล โดยมีการปรากฏตนของอดีตประธานาธิบดีสหรัฐ โดนัลด์ ทรัมป์ และบุคคลสำคัญในต่างประเทศอื่น ๆ
โบสถ์แห่งความสามัคคีในประเทศญี่ปุ่น.
การรับรองสถานะของสาธารณรัฐประชาชนดอแนตสก์และสาธารณรัฐประชาชนลูฮันสก์ของนานาชาติ

สาธารณรัฐประชาชนดอแนตสก์และสาธารณรัฐประชาชนลูฮันสก์เป็นพื้นที่พิพาทในภูมิภาคดอนบัส โดยรัฐบาลยูเครนถือว่าทั้งสองพื้นที่อยู่ภายใต้การควบคุมของกลุ่มก่อการร้าย
ทั้งสองรัฐประกาศตนเป็นเอกราชจากประเทศยูเครน ภายหลังประชามติสถานะของรัฐอย่างไม่เป็นทางการเมื่อปี 2014 จากนั้นไม่นาน ทั้งสองรัฐได้รวมกันเป็นสหพันธรัฐโนโวอรอสซียาซึ่งต่อมาได้ยุบเลิกในหนึ่งปีให้หลัง ในปี 2014 เซาท์ออสซีเชียซึ่งเป็นสาธารณรัฐแบ่งแยกดินแดนตนในลักษณะคล้ายกันได้รับรองสถานะของทั้งสองรัฐ ข้อมูลเมื่อ ค.ศ. 2022 (2022)[ [update]] ประเทศรัสเซียได้รับรองว่ารัฐทั้งสองเป็นรัฐเอกราช
ท่าอากาศยานอันตอนอว์

ท่าอากาศยานอันตอนอว์  หรือ ท่าอากาศยานฮอสตอแมล  (IATA: GML, ICAO: UKKM) เป็นท่าอากาศยานนานาชาติสำหรับขนส่งสินค้าในประเทศยูเครน ตั้งอยู่ใกล้กับเมืองฮอสตอแมล ซึ่งเป็นย่านชานเมืองของกรุงเคียฟ ในขณะที่ท่าอากาศยานนานาชาติบอรึสปิลและฌูเลียนือเป็นท่าอากาศยานประจำกรุงเคียฟ
ท่าอากาศยานเป็นของบริษัทอันตอนอว์ และเป็นศูนย์การบริการของสายการบินอันตอนอว์
ในวันที่ 24 กุมภาพันธ์ 2022 ท่าอากาศยานถูกเฮลิคอปเตอร์ของกองทัพรัสเซียโจมตี นับเป็นหนึ่งในเหตุการณ์เริ่มแรกของการรุกรานยูเครน และพลร่มรัสเซียสามารถเข้ายึดครองท่าอากาศยานได้ในเวลาต่อมา
สวิฟต์

สมาคมเพื่อการโทรคมนาคมทางการเงินระหว่างธนาคารทั่วโลก (SWIFT) หรือชื่อที่ถูกต้องตามกฎหมาย S.W.I.F.T. SCRL เป็นสมาคมสหกรณ์สัญชาติเบลเยียม ที่ให้บริการในฐานะตัวกลางและผู้ดำเนินการธุรกิจการเงินระหว่างธนาคารทั่วโลก
ข้อมูลจากปี 2018 พบว่าราวครึ่งหนึ่งของการทำธุรกรรมการเงินระหว่างประเทศที่มีมูลค่าสูงทั่วโลกทำไปโดยผ่านเครือข่าย SWIFT และในปี 2015 SWIFT ระบุว่าได้เชื่อมโยงหน่วยงานทางการเงินกว่า 11,000 แห่งใน 200 ประเทศและเขตการปกครองตนเอง และมีการแลกเปลี่ยนข้อความมากกว่า 32 ล้านข้อความต่อวันผ่านทางระบบของ SWIFT
การประท้วงต่อต้านการรุกรานยูเครนโดยรัสเซีย

ภายหลังเกิดการรุกรานยูเครนโดยรัสเซียในวันที่ 24 กุมภาพันธ์ พ.ศ. 2565 ได้มีการประท้วงต่อต้านเกิดขึ้นในพื้นที่ต่าง ๆ ทั่วโลก
ประเทศรัสเซีย.
มีรายงานชาวรัสเซียอย่างน้อย 705 คนใน 40 นครทั่วรัสเซียถูกควบคุมตัวโดยตำรวจหลังทำการประท้วงต่อต้านการรุกรานของรัสเซีย ดมีตรี มูราตอฟ ผู้รับรางวัลโนเบลสาขาสันติภาพชาวรัสเซีย ประกาศว่าหนังสือพิมพ์ "โนวายากาเซตา" จะตีพิมพ์ทั้งภาษารัสเซียและยูเครนในฉบับถัดไป นอกจากนี้เขา, นักข่าวมีฮาอิล ซืยการ์, ผู้กำกับภาพยนตร์วลาดีมีร์ มีร์โซเยฟ และบุคคลอื่น ๆ ได้ร่วมลงนามในประกาศในรัสเซียยกเลิกการบุกรุกยูเครน และเรียกร้องให้พลเมืองรัสเซีย "ปฏิเสธสงครามในครั้งนี้" นักข่าวเอเลนา เชียร์เนนโค (Elena Chernenko) จาก "คอมเมียร์ซันต์" ได้เผยแพร่จดหมายเปิดผนึกวิจารณ์การตัดสินใจบุกรุกยูเครนที่มีผู้ร่วมลงนามเป็นนักข่าวและนักวิชาการรวม 170 คน
นอกประเทศรัสเซีย.
มีการจัดการประท้วงสนับสนุนยูเครนขึ้นตามสถานทูตรัสเซียในอาร์มีเนีย เบลเยียม บัลกาเรีย ฝรั่งเศส ฮังการี ไอซ์แลนด์ ไอร์แลนด์ เนเธอร์แลนด์ สหราชอาณาจักร และสหรัฐ
นอกจากนี้ยังมีการประท้วงในประเทศลักเซมเบิร์ก ในเมืองใหญ่อย่างลอนดอน โตเกียว และปารีส
ประเทศไทย.
ในวันที่ 25 กุมภาพันธ์ กลุ่ม "เฟมินิสต์ฟูฟู" จัดการประท้วงต่อต้านสงครามที่สถานเอกอัครราชทูตรัสเซีย ในกรุงเทพมหานคร ที่ซึ่งมีชาวยูเครนในประเทศไทยเข้าร่วมเช่นกัน
อักษรจักมา

อักษรจักมา (चकमा, Chakma) เป็นอักษรสระประกอบชนิดหนึ่งในตระกูลอักษรพราหมีที่เขียนในแนวนอนจากซ้ายไปขวา ใช้สำหรับเขียนภาษาจักมา ซึ่งเป็นภาษาในกลุ่มภาษาอินโด-อารยัน ที่ใช้พูดในแถบตะวันตกของบังกลาเทศ และในรัฐมิโซรัมแถบตะวันตกเฉียงเหนือของอินเดีย นอกจากนั้นยังถูกใช้เขียนภาษาบาลีด้วย
ประวัติ.
อักษรชนิดนี้พัฒนาขึ้นมาจากอักษรพม่า ซึ่งพัฒนาจากอักษรปัลลวะอีกที
โครงสร้าง.
สระ.
อักษรนี้มีรูปสระเดี่ยว 4 อัน: 𑄃 a, 𑄄 i, 𑄅 u, และ 𑄆 e
รูปสระจักมาประสมกับพยัญชนะ 𑄇 "ka" เป็นไปตามนี้:
ตัวเลข.
อักษรจักมามีตัวเลขเป็นของตนเอง แม้ว่าบางครั้งจะใช้ตัวเลขเบงกอลด้วย
ยูนิโคด.
อักษรจักมาได้ถูกบรรจุไว้ในยูนิโคดตั้งแต่เวอร์ชัน 6.1 ที่ออกเมื่อเดือนมกราคม 2012 ช่วงรหัส <code>U+11100</code> - <code>U+1114F</code>
ภูเขารกโก

ภูเขารกโก (; โรมาจิ: "Rokkō-san") เป็นภูเขาอยู่ทางตะวันออกเฉียงใต้ของจังหวัดเฮียวโงะ ประเทศญี่ปุ่น 
โครงร่าง.
ไม่มีภูเขาหรือยอดเขาเดียวที่เรียกว่า "รกโก" แม้ว่ายอดเขาที่สูงที่สุดของภูเขาจะเรียกว่ารกโกซัง-ไซโกโฮ  และพื้นที่ทางทิศใต้ของภูเขาก็เรียกว่ารกโกเช่นเดียวกัน แนวภูเขาทอดยาวไปทางทิศตะวันออกเฉียงเหนือจาก#เปลี่ยนทาง ที่อยู่ทางตะวันตกของโคเบะจนไปถึงเมืองทาการาซูกะซึ่งมีความยาวของภูเขา 56 กิโลเมตร จุดสูงสุดคือ 931 เมตร 
ปัจจุบันพื้นที่ภูเขารกโกเป็นศูนย์กลางของท่องเที่ยวและเดินป่ายอดนิยมในภูมิภาคคันไซ ภูเขารกโกยังเป็นสัญลักษณ์ของโคเบะและโอซากะ
ระเบียงภาพ.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ราชาผู้ยิ่งใหญ่ เซจง

ราชาผู้ยิ่งใหญ่ เซจง เป็นละครโทรทัศน์ประวัติศาสตร์ของเกาหลีใต้ปี ค.ศ. 2008 ที่บรรยายถึงพระชนมชีพของกษัตริย์องค์ที่สี่ของโชซ็อน พระเจ้าเซจงมหาราช (แสดงโดย คิม ซัง-คย็อง) หนึ่งในกษัตริย์ที่ยิ่งใหญ่ที่สุดในประวัติศาสตร์เกาหลี พระเจ้าเซจงมหาราช ได้ประดิษฐ์ อักษรฮันกึล ซึ่งเป็นอักษรเกาหลี ออกอากาศทางสถานี KBS ตั้งแต่วันที่ 5 มกราคม ถึง 7 ธันวาคม ค.ศ. 2008 ในวันเสาร์และอาทิตย์ เวลา 21:30 น. จำนวน 86 ตอน ตอนที่ 1 ถึง 26 ออกอากาศทาง KBS1 และตอนที่ 27 ถึง 86 ออกอากาศทาง KBS2
เนื้อเรื่อง.
พระเจ้าเซจงมหาราชประสูติในฐานะเจ้าชายองค์ที่สามพระนามว่า "เจ้าชายชุงนย็อง" ซึ่งอยู่ไกลจากราชบัลลังก์ ช่วงปีแรก ๆ ของพระชนมชีพวุ่นวายเนื่องจากเกาหลีเผชิญกับความตึงเครียดทางการเมืองจากทั้งในและต่างประเทศ และต้องเผชิญกับการลักพาตัวเมื่อวัยเยาว์ ในที่สุดเจ้าชายน้อยก็ได้สัมผัสกับชีวิตประจำวันของสามัญชนจนกระทั่งพระองค์เติบโตเป็นชายหนุ่ม ต่อมาเมื่อเสด็จขึ้นครองสิริราชสมบัติ เจ้าชายชุงนย็อง (พระเจ้าเซจง) ได้สร้างเสถียรภาพให้กับประเทศที่เพิ่งเกิดใหม่และก่อให้เกิดวัฒนธรรมที่เบ่งบานของราชวงศ์โชซ็อน โดยที่พระองค์ได้ประดิษฐ์อักษรฮันกึล ซึ่งเป็นอักษรเกาหลีที่ใช้กันอยู่ในปัจจุบัน
ครอบครัวป่วนก๊วน ม.ปลาย

ครอบครัวป่วนก๊วน ม.ปลาย (; โรมาจิ: "Kōkōsei Kazoku") เป็นซีรีส์มังงะญี่ปุ่น แต่งเรื่องและวาดภาพโดยเรียว นากามะ ตีพิมพ์ในนิตยสาร"โชเน็งจัมป์รายสัปดาห์"ของสำนักพิมพ์ชูเอชะตั้งแต่เดือนกันยายน พ.ศ. 2563 ถึงกุมภาพันธ์ พ.ศ. 2566 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์
การตีพิมพ์.
"ครอบครัวป่วนก๊วน ม.ปลาย"เขียนเรื่องและวาดภาพโดย#เปลี่ยนทาง ซีรีส์เริ่มตีพิมพ์ในนิตยสาร"โชเน็งจัมป์รายสัปดาห์"ของสำนักพิมพ์ชูเอชะในวันที่ 7 กันยายน พ.ศ. 2563 สำนักพิมพ์ชูเอชะรวบรวมตีพิมพ์เป็นหนังสือการ์ตูนรวมเล่ม ("ทังโกบง") เล่มแรกวางจำหน่ายเมื่อวันที่ 4 กุมภาพันธ์ พ.ศ. 2564 วางจำหน่ายถึงเล่มที่ 5 เมื่อวันที่ 4 กุมภาพันธ์ พ.ศ. 2565
มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์
รายชื่อหนังสือรวมเล่ม.
!width=4%|#
!width=48%|วันที่ออกจำหน่าย
!width=48%|ISBN
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 4 กุมภาพันธ์ พ.ศ. 2564</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 4 มิถุนายน พ.ศ. 2564</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 3 กันยายน พ.ศ. 2564</td><td></td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 4 พฤศจิกายน พ.ศ. 2564</td><td></td></tr>
<tr style="text-align: center;"><th scope="row" id="vol5" style="text-align: center; font-weight: normal; background-color: transparent;">5</th></td><td> 4 กุมภาพันธ์ พ.ศ. 2565</td><td></td></tr>
</table>
เกาะงู (ทะเลดำ)

เกาะงู (;) หรือ เกาะขาว  เป็นเกาะของประเทศยูเครนที่ตั้งอยู่ในทะเลดำ ใกล้กับดินดอนสามเหลี่ยมปากแม่น้ำดานูบ เกาะนี้มีบทบาทสำคัญในการกำหนดอาณาเขตทางทะเลของยูเครน
เกาะงูเคยเป็นพื้นที่พิพาทระหว่างยูเครนกับโรมาเนียใน ค.ศ. 2004 ถึง ค.ศ. 2009 ซึ่งสิ้นสุดลงด้วยการตัดสินของศาลยุติธรรมระหว่างประเทศใน ค.ศ. 2009
ในวันที่ 24 กุมภาพันธ์ ค.ศ. 2022 วันแรกของการรุกรานยูเครนโดยรัสเซีย เรือรบนาวีรัสเซีย "วาซีลี บืยคอฟ" และ "มอสควา" เข้าโจมตีเกาะงู และเข้ายึดเกาะได้ในที่สุด เจ้าหน้าที่หน่วยพิทักษ์ชายแดนของยูเครนทั้งหมดบนเกาะจำนวน 13 นายถูกสังหารหลังพวกเขาปฏิเสธที่จะยอมจำนนต่อกองทัพของรัสเซีย
จนในวันที่ 30 มิถุนายน 2565 รัสเซียได้เริ่มมีการถอนกองทัพตัวเองออกจากเกาะงูในที่สุดหลังจากการปะทะกันอย่างรุนแรงมานาน
ปู้ตู้เกิน

ปู้ตู้เกิน (เสียชีวิต ค.ศ. 233; #เปลี่ยนทาง) เป็นผู้นำชนเผ่าเซียนเปย์ในช่วงปลายราชวงศ์ฮั่นตะวันออกและยุคสามก๊กของจีน ปู้ตูเกินดำรงตนเป็นอิสระโดยให้คำมั่นว่าจะซื่อสัตย์ต่อรัฐวุยก๊กในยุคสามก๊ก และส่งบรรณาการให้โจผีจักรพรรดิวุยก๊กองค์แรก ในรัชสมัยของโจยอย จักรพรรดิวุยก๊กองค์ที่สอง ปู้ตู้เกินพยายามที่จะสร้างพันธมิตรกับห่อปี ("เคอปี่เหนิง") หัวหน้าเผ่าเซียนเปย์อีกคนหนึ่งและเริ่มกบฏต่อต้านการปกครองของวุยก๊ก แต่กบฏถูกปราบราบคาบ และปู้ตู้เกินถูกห่อปีสังหาร
ความสัมพันธ์เบลารุส–รัสเซีย

ความสัมพันธ์เบลารุส–รัสเซีย หมายถึงความสัมพันธ์ทวิภาคีระหว่างประเทศเบลารุสกับประเทศรัสเซีย ทั้งสองประเทศมีพรมแดนทางบก และถือเป็นสหภาพรัฐเหนือชาติ ซึ่งรัสเซียเป็นหุ้นส่วนทางเศรษฐกิจและการเมืองที่ใหญ่ที่สุดรวมทั้งสำคัญที่สุดของเบลารุส ทั้งสองเป็นสมาชิกขององค์การระหว่างประเทศต่าง ๆ รวมถึงเครือรัฐเอกราช, สหภาพศุลกากรยูเรเซียน, องค์การสนธิสัญญาความมั่นคงร่วมกัน และสหประชาชาติ
ประวัติ.
ต้นคริสต์ทศวรรษ 1990.
หลังจากที่สหภาพโซเวียตล่มสลาย รัฐรัสเซียที่ตั้งขึ้นใหม่พยายามที่จะรักษาการควบคุมพื้นที่หลังสหภาพโซเวียต โดยการสร้างองค์การระดับภูมิภาคขึ้นในวันที่ 8 ธันวาคม ค.ศ. 1991 – ซึ่งคือเครือรัฐเอกราช (CIS) อย่างไรก็ตาม ประเทศเบลารุส เช่นเดียวกับสาธารณรัฐอื่น ๆ ในเครือรัฐเอกราช เริ่มถอยห่างจากประเทศรัสเซีย ซึ่งในขณะนั้นกำลังพยายามรักษาเสถียรภาพของเศรษฐกิจที่พังทลาย และความสัมพันธ์กับโลกตะวันตก
ในช่วงต้นคริสต์ทศวรรษ 1990 รัสเซียกังวลว่าการมีส่วนร่วมในต่างประเทศใกล้เคียง เช่น เบลารุส จะเสี่ยงต่อความสัมพันธ์ที่พยายามสร้างร่วมกับโลกตะวันตก อย่างไรก็ตาม เมื่อเนโทเริ่มขยายไปทางตะวันออก รัสเซียพบว่าตัวเองอยู่ในสถานการณ์ที่ยากลำบาก ด้านหนึ่ง กำลังเผชิญกับการล่มสลายของกลุ่มภูมิรัฐศาสตร์ขนาดใหญ่ที่เคยควบคุม ส่วนอีกด้านหนึ่ง ก็รู้สึกว่าโลกตะวันตกกำลังพยายามแยกมันโดยอาศัยการล้อมรอบของยุโรป โดยการรวบรวมบรรดาชิ้นส่วนอดีตจักรวรรดิของตน ซึ่งสิ่งนี้ได้นำไปสู่การเพิ่มเพิ่มความสำคัญ ของความสัมพันธ์ที่ดีต่อประเทศเบลารุส
ลูกหลานใครหว่า? ป่วนซ่านายเจี๋ยมเจี้ยม

ลูกหลานใครหว่า? ป่วนซ่านายเจี๋ยมเจี้ยม  เป็นภาพยนตร์เกาหลีใต้ปี ค.ศ. 2008 ที่เขียนและกำกับโดย คัง ฮย็อง-ช็อล และนำแสดงโดย ชา แท-ฮย็อน, พัก โบ-ย็อง และ วัง ซ็อก-ฮย็อน เป็นภาพยนตร์เรื่องแรกของผู้กำกับ คัง ฮย็อง-ช็อล และเป็นภาพยนตร์เกาหลีที่ทำรายได้สูงสุดแห่งปี ภาพยนตร์เรื่องนี้มีรีเมคในอาร์เจนตินา จีน และอินเดีย ซึ่งเข้าฉายในปี ค.ศ. 2010, 2016 และ 2020 ตามลำดับ
เนื้อเรื่อง.
อดีตไอดอลวัยรุ่น นัม ฮย็อน-ซู (ชา แท-ฮย็อน) เขาอายุสามสิบเจ็ดปีและทำงานเป็นดีเจวิทยุ วันหนึ่งหญิงสาวชื่อ ฮวัง จ็อง-นัม (พัก โบ-ย็อง) ส่งเรื่องราวเกี่ยวกับชีวิตของเธอในฐานะแม่เลี้ยงเดี่ยวไปที่สถานีวิทยุที่ ฮย็อน-ซู ทำงานอยู่โดยบอกเขาว่าเธอกำลังจะไปพบพ่อของเธอ จากนั้นเขาก็พบว่าเขาเป็นพ่อของเธอเมื่อเขาพบกับเธอที่อพาร์ตเมนต์ของเขากับลูกชายของเธอคือ กี-ดง (วัง ซ็อก-ฮย็อน) เธอบอกเขาว่าชื่อจริงของเธอคือ แจ-อิน และแม่ของเธอคือ จ็อง-นัม ซึ่งเป็นรักแรกของ ฮย็อน-ซู เมื่อเขาได้ยินดังนั้นเขาไม่เชื่อในตอนแรก ดังนั้นพวกเขาจึงทำการทดสอบดีเอ็นเอและผลออกมายืนยันว่าดีเอ็นเอตรงกัน แจ-อิน ฝันที่จะได้แสดงบนเวทีในฐานะนักร้อง แต่ ฮย็อน-ซู กลัวว่าถ้าเธอทำอย่างนั้น เรื่องอื้อฉาวเรื่องที่เขาเป็นพ่อของเธออาจจะเปิดเผยออกมา เนื่องจากความนิยมที่เพิ่มขึ้นของ แจ-อิน ด้านพ่อของ กี-ดง พัค ซัง-ยุน (อิม จี-กยู) ได้ตามหา แจ-อิน พวกเขาพบกันและพูดคุยกัน โดยในตอนแรก ซัง-ยุน เข้าใจผิดว่า แจ-อิน มีสัมพันธ์กับ ฮย็อน-ซู และเมื่อ กี-ดง หายตัวไประหว่างการแสดงของ แจ-อิน ทาง ฮย็อน-ซู ตระหนักว่าเขาควรดูแลลูกสาวและหลานชายของเขาให้ดีกว่านี้
พระวอ

<ns>0</ns>
 <revision>
 <timestamp>2022-02-25T10:39:37Z</timestamp>
 <contributor>
 <username>FrameHotep</username>
 </contributor>
 <comment>เปลี่ยนทางหน้าไปยัง เจ้าพระวอ</comment>
 <origin>9950784</origin>
 <model>wikitext</model>
 <format>text/x-wiki</format>
สนามกีฬากลางจังหวัดสมุทรสาคร

สนามกีฬากลางจังหวัดสมุทรสาคร เป็นสนามกีฬาอเนกประสงค์ ตั้งอยู่ในตำบลมหาชัย อำเภอเมืองสมุทรสาคร จังหวัดสมุทรสาคร ส่วนใหญ่ใช้ในการจัดแข่งขันฟุตบอลและจัดกิจกรรมอื่น ๆ ทางด้านกีฬาภายในจังหวัดสมุทรสาคร เจ้าของคือ องค์การบริหารส่วนจังหวัดสมุทรสาคร ปัจจุบันยังเป็นสนามเหย้าของสโมสรฟุตบอลไทยยูเนียน สมุทรสาคร ที่เล่นอยู่ในไทยแลนด์ อเมเจอร์ลีก ลีกลำดับชั้นที่ 4 ของระบบฟุตบอลลีกภายในประเทศไทย สนามมีความจุ 3,500 ที่นั่ง สีของสนามใช้โทนสีฟ้าและชมพู
จังหวัดสมุทรสาครเคยใช้สนามกีฬากลางจังหวัดสมุทรสาครเป็นโรงพยาบาลสนาม (แห่งแรก) ของจังหวัดสมุทรสาคร ในช่วงที่การระบาดทั่วของโควิด-19 ในประเทศไทย ครั้งแรก สามารถรองรับผู้ติดเชื้อได้จำนวน 400 เตียง เป็นระยะเวลากว่า 3 เดือน (ธันวาคม พ.ศ. 2563– มีนาคม พ.ศ. 2564) หลังจากนั้นได้มีการปรับปรุงสนามกีฬาทั้งลานแอโรบิก สนามฟุตบอล และก่อสร้างลู่วิ่งยางสังเคราะห์ สนามฟุตบอลเปิดให้บริการอีกครั้งในวันที่ 1 พฤษภาคม พ.ศ. 2565
ตำบลพอรีซ

พอรีซ  เป็นตำบลในอำเภอพอรีซ เทศมณฑลซีร์จอน จังหวัดเคร์มอน ประเทศอิหร่าน แบ่งออกเป็น 54 หมู่บ้าน จากสำมะโน พ.ศ. 2549 ตำบลนี้มีประชากร 3,065 คนใน 786 ครัวเรือน
เทศบาลตำบลขาณุวรลักษบุรี

เทศบาลตำบลขาณุวรลักษบุรี เป็นองค์กรปกครองส่วนท้องถิ่นประเภทเทศบาลตำบล ซึ่งเป็นที่ตั้งของศูนย์ราชการต่าง ๆ ของอำเภอขาณุวรลักษบุรี จังหวัดกำแพงเพชร มีประชากรในปี พ.ศ. 2564 จำนวน 8,045 คน มีพื้นที่ครอบคลุมบางส่วนของตำบลป่าพุทรา ตำบลแสนตอ และตำบลยางสูง ภายในเขตเทศบาลมีแม่น้ำปิงไหลผ่าน เป็นจุดตัดระหว่างทางหลวงแผ่นดินหมายเลข 1074 กับทางหลวงแผ่นดินหมายเลข 1084 อยู่ห่างจากศาลากลางจังหวัดกำแพงเพชรประมาณ 79 กิโลเมตร และอยู่ห่างจากกรุงเทพมหานครประมาณ 294 กิโลเมตร
เดิมทีเทศบาลตำบลขาณุวรลักษบุรีมีฐานะเป็นสุขาภิบาลขาณุวรลักษบุรี โดยจัดตั้งขึ้นเมื่อ 8 พฤศจิกายน พ.ศ. 2499 ตามประกาศกระทรวงมหาดไทย เล่มที่ 73 ตอนที่ 99 ง ลงวันที่ 28 พฤศจิกายน พ.ศ. 2499 ต่อมาได้มีการเปลี่ยนแปลงเขตสุขาภิบาลในปี พ.ศ. 2526 และได้เปลี่ยนฐานะจากสุขาภิบาลเป็นเทศบาล เมื่อวันที่ 25 พฤษภาคม พ.ศ. 2542 ตามประกาศราชกิจจานุเบกษา เล่ม 116 ตอนที่ 9 ก. ลงวันที่ 24 กุมภาพันธ์ พ.ศ. 2542
ภูมิศาสตร์.
ที่ตั้งและอาณาเขต.
เทศบาลตำบลขาณุวรลักษบุรีตั้งอยู่ทางทิศออกของอำเภอขาณุวรลักษบุรี จังหวัดกำแพงเพชร อยู่ห่างจากตัวเมืองกำแพงเพชรประมาณ 68 กิโลเมตร และห่างจากกรุงเทพมหานครประมาณ 294 กิโลเมตร มีเนื้อที่ประมาณ 11.64 ตารางกิโลเมตร หรือ 7,275 ไร่ โดยเทศบาลตำบลขาณุวรลักษบุรีมีอาณาเขตติดต่อกับเขตองค์กรปกครองส่วนท้องถิ่นข้างเคียง ดังนี้
สภาพภูมิประเทศ.
พื้นที่เทศบาลตำบลขาณุวรลักษบุรี มีแม่น้ำปิงไหลผ่านตรงกลาง โดยทั้งสองฝั่งมีลักษณะดังนี้
สภาพภูมิอากาศ.
เนื่องจากพื้นที่เทศบาลตำบลขาณุวรลักษบุรีมีสภาพอากาศแบ่งออกเป็น 3 ฤดู ดังนี้
หมู่บ้านและประชากร.
พื้นที่เทศบาลตำบลขาณุวรลักษบุรีมีประชากรทั้งหมด 8,045 คน โดยแบ่งเป็นประชากรชายทั้งหมด 3,880 คน และประชากรหญิงทั้งหมด 4,165 คน (เดือนธันวาคม 2564) ประกอบไปด้วย 11 หมู่บ้าน โดยครอบคลุมพื้นที่ตำบลป่าพุทราทั้งหมด 5 หมู่บ้าน ครอบคลุมพื้นที่ตำบลยางสูงทั้งหมด 1 หมู่บ้านและครอบคลุมพื้นที่ตำบลแสนตอทั้งหมด 5 หมู่บ้าน ดังนี้
อำเภอพอรีซ

อำเภอพอรีซ  เป็นอำเภอในเทศมณฑลซีร์จอน จังหวัดเคร์มอน ประเทศอิหร่าน จากสำมะโน พ.ศ. 2549 อำเภอนี้มีประชากร 13,382 คนใน 3,358 ครัวเรือน อำเภอนี้มีเมืองเพียงเมืองเดียวคือพอรีซ และมีตำบลเพียง 2 ตำบลคือตำบลพอรีซและตำบลแซออแดทอบอด
พอรีซ

พอรีซ  เป็นเมืองและเมืองหลักในอำเภอพอรีซ เทศมณฑลซีร์จอน จังหวัดเคร์มอน ประเทศอิหร่าน จากสำมะโน พ.ศ. 2549 เมืองนี้มีประชากร 4,527 คนใน 1,231 ครัวเรือน
ตำบลแซออแดทอบอด

แซออแดทอบอด  เป็นตำบลในอำเภอพอรีซ เทศมณฑลซีร์จอน จังหวัดเคร์มอน ประเทศอิหร่าน แบ่งออกเป็น 45 หมู่บ้าน จากสำมะโน พ.ศ. 2549 ตำบลนี้มีประชากร 5,790 คนใน 1,341 ครัวเรือน
วัดมหาธาตุ (จังหวัดเพชรบูรณ์)

วัดมหาธาตุ เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองเพชรบูรณ์ จังหวัดเพชรบูรณ์
ประวัติ.
วัดมหาธาตุตั้งวัดเมื่อ พ.ศ. 1926 คาดว่าเป็นวัดที่เจ้าเมืองเป็นผู้สร้างและทำนุบำรุงให้รุ่งเรือง จนกระทั่งได้กลายเป็นวัดร้าง ตามตำนานเล่ากันว่าเมื่อคราวเจ้าพระยาจักรี (พระบาทสมเด็จพระพุทธยอดฟ้าจุฬาโลกมหาราช) กับเจ้าพระยาสุรสีห์ (สมเด็จพระบวรราชเจ้ามหาสุรสิงหนาท) ยกทัพไปรบกับพม่าที่พิษณุโลก ได้นำไพร่พลมาทางเมืองเพชรบูรณ์และได้ทำพิธีบวงสรวงเพื่อให้ได้ชัยชนะที่วัดมหาธาตุแห่งนี้
ต่อมาเมื่อ พ.ศ. 2447 สมเด็จพระเจ้าบรมวงศ์เธอ กรมพระยาดำรงราชานุภาพมีรับสั่งให้พระยาเพรชรัตน์ (เฟื่อง) เจ้าเมืองเพชรบูรณ์ เกณฑ์คนมาทำการบูรณะวัดมหาธาตุครั้งใหญ่ วัดมหาธาตุได้รับพระราชทานวิสุงคามสีมาเมื่อ พ.ศ. 2496 ได้รับการยกฐานะขึ้นเป็นพระอารามหลวงชั้นตรีชนิดสามัญเมื่อ พ.ศ. 2525 
ปูชนียวัตถุ.
ปูชนียวัตถุที่สำคัญ คือ พระพุทธรูปสององค์ องค์แรกชาวบ้านเรียกว่า "หลวงพองาม" ด้วยเหตุที่งามด้วยพุทธลักษณะ สร้างด้วยทองสำริด ปางมารวิชัย ศิลปะอยุธยาตอนต้นสมัยอู่ทองรุ่นที่ 3 หน้าตักกว้าง 36 นิ้ว ปัจจุบันประดิษฐานอยู่ในโบสถ์ ส่าวนองค์ที่สองคือ "หลวงพ่อเพชรมีชัย" เป็นพระพุทธรูปปางมารวิชัยเช่นเดียวกัน สร้างด้วยทองสำริดหน้าตักกว้าง 36 นิ้ว หลวงพ่อเพชรมีชัยเดิมชาวบ้านเรียกกันว่า "หลวงพ่อวัดมหาธาตุ" สันนิษฐานว่าสร้างพร้อมกับวัดเมื่อ พ.ศ. 1926 ต่อมาเปลี่ยนเป็นหลวงพ่อเพชรมีชัย เพราะถือเอาคำพูดของพระยาจักรี แม่ทัพที่ถืออาญาสิทธิ์มาขับไล่ทัพพม่าศึกอะแซวุ่นกื้ ซึ่งยกทัพมามาล้อมเมืองพิษณุโลกไว้ในสมัยสมเด็จพระเจ้ากรุงธนบุรี
พระเจดีย์ทรงพุ่มข้าวบิณฑ์แบบสุโขทัย ที่สมเด็จพระเจ้าบรมวงศ์เธอ กรมพระยาดำรงราชานุภาพทรงสันนิษฐานว่าสร้างมาตั้งแต่สมัยกรุงสุโขทัย เพื่อเป็นที่บรรจุพระบรมสารีริกธาตุ ความสูงประมาณ 4 วาเศษ โดยทางกรมศิลปากรได้บูรณะพระเจดีย์ เมื่อ พ.ศ. 2510 และได้ขุดพบลานทองจารึกในพระเจดีย์องค์ใหญ่หลังพระอุโบสถ รวมถึงได้นำโบราณวัตถุที่บรรจุเจดีย์นั้นขึ้นมา บนลานทองจารึกไว้ว่า "พระเจ้าเพชรบุรเป็นลูกพระญาอนรงปรดิสถาแล" หรือ "พระเจ้าเพชรบุรเป็นลูกพระยาอันรงประดิษฐานไว้" จึงทำให้ทราบได้ว่า "เพชรบูรณ์" แต่เดิมมีชื่อว่า "เพชรบุร"
ชานจาเกา

ชานจาเกา หรือ วุ้นชานจา  เป็นขนมที่พบได้ทั่วไปในภาคเหนือของจีน หรือที่เรียกกันทั่วไปในกรุงปักกิ่งว่า "จิงเกา" (京糕) ทำโดยการคั้นน้ำชานจาและต้มให้เดือด ใส่น้ำตาล วุ้น สารส้ม ฯลฯ เทลงในแม่พิมพ์เพื่อจับตัวเป็นก้อนและตัดเป็นชิ้นสี่เหลี่ยมคล้ายกับขนมชั้น ชานจาเกามีรสหวานอมเปรี้ยวเล็กน้อย การบริโภคในปริมาณที่พอเหมาะจะช่วยย่อยอาหารและขจัดความเมื่อยล้า ช่วยเสริมความอยากอาหาร และอาจช่วยเสริมวิตามินซี อย่างไรก็ตามชานจาแผ่นแบบทั่วไปทำขึ้นการเติมน้ำตาลจำนวนมาก ทำให้ไม่มีผลที่ดีในทางสุขภาพ และอาจมีผลต่อการหดตัวของมดลูก สตรีมีครรภ์จึงไม่ควรรับประทาน
ประวัติ.
ชานจาเกาเป็นอาหารว่างแบบดั้งเดิมในหมู่คนในพื้นที่ทางตอนเหนือของประเทศจีน 
ในสมัยราชวงศ์ชิง ศิลปินพื้นบ้านเฉียน เหวินเหวิน (钱文文) ได้รวบรวมอาหารว่างจากประสบการณ์ของคนรุ่นก่อนและนำถวายต่อราชสำนัก หนึ่งในนั้นคือชานจาเกา ซึ่งทำให้ซูสีไทเฮา (จักรพรรดินีฉือซี) แห่งราชวงศ์ชิงพอพระทัยอย่างมากจากรสชาติและตั้งชื่อให้ว่า "วุ้นทองคำ" (金糕) และกลายเป็นอาหารขึ้นชื่อทั่วประเทศในเวลาต่อมา
ดรอฮอบึช

ดรอฮอบึช  เป็นนครในแคว้นลวิว ประเทศยูเครน เป็นศูนย์กลางการบริหารของเขตดรอฮอบึชและเป็นที่ตั้งหน่วยงานบริหารของเทศบาลนครดรอฮอบึช หนึ่งในเทศบาลของยูเครน นครนี้ยังเป็นศูนย์กลางของแคว้นดรอฮอบึชระหว่าง ค.ศ. 1939–1941 และ ค.ศ. 1944–1959 
ดรอฮอบึชก่อตั้งขึ้นในปลายคริสต์ศตวรรษที่ 11 ในฐานะศูนย์กลางการค้าและการขนส่งที่สำคัญระหว่างจักรวรรดิรุสเคียฟกับดินแดนทางตะวันตกของจักรวรรดิ หลังการล่มสลายของราชวงศ์รูทีเนียของท้องถิ่นและการรวมราชอาณาจักรกาลิเชีย–โวลิเนียเข้ากับราชอาณาจักรโปแลนด์เมื่อถึง ค.ศ. 1349 นครนี้ก็ได้รับการพัฒนาให้เป็นศูนย์กลางการค้าและการผลิตเกลือตั้งแต่คริสต์ศตวรรษที่ 15 เป็นต้นมา ดรอฮอบึชกลายเป็นส่วนหนึ่งของจักรวรรดิฮาพส์บวร์คใน ค.ศ. 1772 หลังการแบ่งดินแดนของเครือจักรภพโปแลนด์–ลิทัวเนียครั้งที่ 1 ในช่วงกลางคริสต์ศตวรรษที่ 19 ดรอฮอบึชเป็นศูนย์การสกัดน้ำมันที่ใหญ่ที่สุดในยุโรปซึ่งมีส่วนสำคัญต่อการพัฒนาอย่างรวดเร็วของนคร และในสมัยสาธารณรัฐโปแลนด์ที่ 2 ได้เป็นศูนย์กลางของเทศมณฑลแห่งหนึ่งภายในจังหวัดลวุฟ หลังสงครามโลกครั้งที่ 2 ดรอฮอบึชถูกรวมเป็นส่วนหนึ่งของสาธารณรัฐยูเครนของสหภาพโซเวียต ซึ่งได้กลายเป็นรัฐเอกราชยูเครนใน ค.ศ. 1991
ดรอฮอบึชเป็นบ้านเกิดของบุคคลที่มีชื่อเสียงหลายคน เช่น เอลิซาเบท เบิร์กเนอร์ นักแสดง, ยูรีย์ ดรอฮอบึช (กอแตร์มัก) นักปรัชญาและนักดาราศาสตร์, อีวัน ฟรันกอ กวี, บรูโน ชุลตส์ นักเขียนและศิลปิน เป็นต้น นครนี้มีโรงกลั่นน้ำมันหลายแห่ง โรงผลิตเกลือดรอฮอบึชถือเป็นโรงผลิตเกลือที่เก่าแก่ที่สุดในยุโรป นครมีประชากร 74,610 คน (ประมาณการ ค.ศ. 2021)
อีวานอ-ฟรันกิวสก์

อีวานอ-ฟรันกิวสก์  เดิมมีชื่อว่า สตานิสลาวิว , สตานิสเลา , ชตานิสเลา  และ สตาญิสวาวุฟ  เป็นนครในภาคตะวันตกของประเทศยูเครน เป็นศูนย์กลางการบริหารของแคว้นอีวานอ-ฟรันกิวสก์และเขตอีวานอ-ฟรันกิวสก์ และเป็นที่ตั้งหน่วยงานบริหารของเทศบาลนครอีวานอ-ฟรันกิวสก์ซึ่งเป็นหนึ่งในเทศบาลของยูเครน นครมีประชากร 237,855 คน (ประมาณการ ค.ศ. 2021)
สตาญิสวาวุฟได้รับการก่อตั้งขึ้นในช่วงกลางคริสต์ศตวรรษที่ 17 เพื่อเป็นป้อมปราการของตระกูลปอตอตสกีจากโปแลนด์ ต่อมาถูกผนวกเข้ากับจักรวรรดิฮาพส์บวร์คระหว่างการแบ่งโปแลนด์ครั้งที่ 1 ใน ค.ศ. 1772 และกลายเป็นสมบัติของรัฐภายในจักรวรรดิออสเตรีย ป้อมปราการดังกล่าวค่อย ๆ เปลี่ยนสภาพเป็นหนึ่งในเมืองที่โดดเด่นที่สุดบริเวณเชิงเขาคาร์เพเทียน หลังสงครามโลกครั้งที่ 1 สตานิสลาวิวทำหน้าที่เป็นเมืองหลวงชั่วคราวของสาธารณรัฐประชาชนยูเครนตะวันตกเป็นเวลาหลายเดือน สตาญิสวาวุฟกลายเป็นส่วนหนึ่งของสาธารณรัฐโปแลนด์ที่ 2 ด้วยผลจากสนธิสัญญาสันติภาพรีกา หลังจากการรุกรานโปแลนด์ของสหภาพโซเวียตในช่วงต้นสงครามโลกครั้งที่ 2 เมืองนี้ถูกผนวกเข้าสหภาพโซเวียต แต่ก็ถูกเยอรมนีนาซีเข้ายึดครองในอีกสองปีต่อมา หลังการปลดปล่อยยูเครนของสหภาพโซเวียตใน ค.ศ. 1944 และการเปลี่ยนแปลงพรมแดน ระบอบคอมมิวนิสต์ได้ปกครองเมืองนี้เป็นเวลาสี่ทศวรรษครึ่ง ไม่กี่ปีก่อนการล่มสลายของสหภาพโซเวียต ธงสีฟ้า-เหลืองได้รับการชูขึ้นในเมืองในฐานะสัญลักษณ์ของประเทศยูเครนที่เป็นเอกราช
สิ่งปลูกสร้างในนครอีวานอ-ฟรันกิวสก์สามารถพบองค์ประกอบของวัฒนธรรมต่าง ๆ สอดประสานกัน เช่น อาคารศาลาว่าการสมัยสาธารณรัฐโปแลนด์ที่ 2, ศูนย์กลางธุรกิจสมัยออสเตรีย-ฮังการี, อาคารห้องพักอาศัยสำเร็จรูปสมัยโซเวียตในเขตชานเมือง และอื่น ๆ อีวานอ-ฟรันกิวสก์ยังเป็นหนึ่งในเมืองหลักของสมาคมยูโรรีเจียนแห่งคาร์เพเทียน
แตร์นอปิล

แตร์นอปิล  ระหว่าง ค.ศ. 1939–1944 เป็นที่รู้จักในชื่อ ตาร์นอปอล  เป็นนครในภาคตะวันตกของประเทศยูเครน ตั้งอยู่ริมฝั่งของแม่น้ำแซแรต เป็นศูนย์กลางการบริหารของแคว้นแตร์นอปิล และเป็นหนึ่งในเมืองใหญ่ของภาคตะวันตกและของภูมิภาคประวัติศาสตร์กาลิเชียและปอดิลเลีย มีท่าอากาศยานแตร์นอปิลรองรับ ประมาณกันว่าใน ค.ศ. 2021 นครนี้มีประชากร 225,238 คน
วินนึตเซีย

วินนึตเซีย  เป็นนครในภาคกลาง-ตะวันตกของประเทศยูเครน ตั้งอยู่ริมฝั่งแม่น้ำบุกใต้
วินนึตเซียเป็นศูนย์กลางการบริหารของแคว้นวินนึตเซียและเป็นเมืองที่ใหญ่ที่สุดในภูมิภาคประวัติศาสตร์ปอดิลเลีย นอกจากนี้ยังทำหน้าที่เป็นศูนย์กลางการบริหารของเขตวินนึตเซียซึ่งเป็นหนึ่งในหกเขตของแคว้นวินนึตเซีย นครวินนึตเซียมีประชากร 370,601 คน (ประมาณการ ค.ศ. 2021)
ต้นกำเนิดของวินนึตเซียย้อนไปได้ถึงสมัยกลาง นครอยู่ภายใต้การควบคุมของโปแลนด์อยู่หลายศตวรรษจนกระทั่งถูกผนวกเข้ากับจักรวรรดิรัสเซียใน ค.ศ. 1793 ระหว่างคริสต์ทศวรรษ 1930 และในต้นคริสต์ทศวรรษ 1940 นครนี้เป็นแหล่งการสังหารหมู่ ครั้งแรกในระหว่างการกวาดล้างของสตาลิน และต่อมาในช่วงฮอโลคอสต์ในยูเครนและการยึดครองของนาซี เคยมีฐานทัพอากาศยุคสงครามเย็นตั้งอยู่ใกล้กับนคร
แชร์นิวต์ซี

แชร์นิวต์ซี  หรือ เชร์เนอวุตส์  เป็นนครในภาคตะวันตกของประเทศยูเครน ตั้งอยู่บริเวณตอนบนของแม่น้ำปรุตและเป็นเมืองหลักของแคว้นแชร์นิวต์ซีซึ่งครอบคลุมถึงภูมิภาคบูโควีนาในเขตยูเครน นอกจากนี้ยังเป็นศูนย์กลางการบริหารของเขตแชร์นิวต์ซีและเป็นที่ตั้งหน่วยงานบริหารของเทศบาลนครแชร์นิวต์ซีซึ่งเป็นเทศบาลแห่งหนึ่งของยูเครน จากสำมะโนประชากรยูเครน ค.ศ. 2001 นครนี้มีประชากรประมาณ 240,600 คน และจากการประมาณการใน ค.ศ. 2021 นครนี้มีประชากร 265,471 คน
แชร์นิวต์ซีถือเป็นหนึ่งในศูนย์กลางหลักทางวัฒนธรรมของยูเครนตะวันตก และยังถือเป็นหนึ่งในแหล่งการศึกษาและแหล่งสถาปัตยกรรมสำคัญของยูเครน ในอดีตเป็นชุมชนที่มีผู้คนจากทั่วสารทิศมาอยู่รวมกัน จึงได้รับการขนานนามว่าเป็น "เวียนนาน้อย" และ "เยรูซาเลมแห่งลุ่มน้ำปรุต" แชร์นิวต์ซีเป็นเมืองแฝดกับอีกเจ็ดเมืองทั่วโลก เป็นศูนย์กลางการคมนาคมขนส่งทางรางและทางถนนที่สำคัญของภูมิภาคและมีท่าอากาศยานนานาชาติหนึ่งแห่ง
แชร์กาซือ

แชร์กาซือ  เป็นนครในภาคกลางของประเทศยูเครน เป็นเมืองหลักของแคว้นแชร์กาซือและเป็นศูนย์กลางการบริหารของเขตแชร์กาซือภายในแคว้นเดียวกัน มีประชากร 272,651 คน (ประมาณการ ค.ศ. 2021)
แชร์กาซือเป็นศูนย์กลางทางวัฒนธรรม การศึกษา และอุตสาหกรรมของแคว้นแชร์กาซือและภูมิภาคเศรษฐกิจกลางของประเทศยูเครน แชร์กาซือเป็นที่รู้จักมาตั้งแต่คริสต์ศตวรรษที่ 13 และมีบทบาทสำคัญในประวัติศาสตร์ของประเทศยูเครน นครนี้เคยเป็นศูนย์กลางของดินแดนแห่งชนคอสแซ็กซึ่งมีส่วนร่วมในการก่อการกำเริบคแมลนึชชือนาและกอลียิวช์ชือนา (กบฏคอสแซ็กและชาวไร่ชาวนา)
แชร์กาซือตั้งอยู่ริมฝั่งขวาของแม่น้ำนีเปอร์ (บริเวณอ่างเก็บน้ำแกรแมนชุก) ห่างจากเคียฟ (เมืองหลวงของประเทศ) ไปทางทิศใต้ประมาณ 200 กิโลเมตร (124 ไมล์) แชร์กาซือแบ่งออกเป็น 2 เขต ได้แก่ ซอสนิวสกึย (รวมหมู่บ้านออร์ชาแนตส์) และปรึดนีปรอว์สกึย และเป็นที่ตั้งหน่วยงานบริหารของเทศบาลนครแชร์กาซือ หนึ่งในเทศบาลของประเทศ นครนี้ฉลองครบรอบ 725 ปีในเดือนมิถุนายน ค.ศ. 2011
ยุน ชัน-ย็อง

ยุน ชัน-ย็อง (เกิด 25 เมษายน พ.ศ. 2544) เป็นนักแสดงชายชาวเกาหลีใต้ เขาเริ่มต้นอาชีพนักแสดงเด็ก และได้รับการยอมรับมากขึ้นสำหรับรูปลักษณ์ของเขาในซีรีส์ของเน็ตฟลิกซ์เรื่อง "มัธยมซอมบี้" ปี พ.ศ. 2565
ลิลเบบี

ดอมีนิก อาร์มานี โจนส์ (เกิด 3 ธันวาคม ค.ศ. 1994) หรือชื่อในวงการคือ ลิลเบบี (Lil Baby) เป็นแร็ปเปอร์ชาวอเมริกัน เขาก้าวสู่กระแสนิยมหลักเมื่อปี 2017 หลังจากปล่อยมิกซ์เทปชุด "เพอร์เฟ็กต์ทิมมิง"
สตูดิโออัลบัมแรกของลิลเบบี ชุด "ฮาร์ดเดอร์แดนเอเวอร์" (2018) ได้รับการรับรองระดับทองคำขาวจากสมาคมผู้ประกอบกิจการเพลงของสหรัฐอเมริกา (RIAA) เพลงในอัลบัม "เอสอินดีด" (กับเดรก) ขึ้นอันดับที่หกบน"บิลบอร์ด" ฮอต 100 เขายังออกมิกซ์เทปตามมาอีกสองชุดในปี 2018 ได้แก่ "ดริปฮาร์ดเดอร์" และ "สตรีตกอสซิป" มีเพลงที่ประสบความสำเร็จอย่าง "ดริปทูฮาร์ด" (กับกันนา) ขึ้นอันดับที่สี่บน"บิลบอร์ด" ฮอต 100 อัลบัมหลังยังขึ้นอันดับที่สองบน"บิลบอร์ด" 200 สตูดิโออัลบัมชุดที่สอง "มายเทิร์น" ขึ้นถึงอันดับที่หนึ่งบน"บิลบอร์ด" 200 และได้รับการรับรองระดับทองคำขาวอีกสามครั้งจากอาร์ไอเอเอ เพลง "วีเพด" (กับ 42 ดักก์) ติดอันดับสิบบนฮอต 100 ในเดือนมิถุนายน 2020 เขาออกซิงเกิล "เดอะบิกเกอร์พิกเจอร์" ขึ้นอันดับสามบนฮอต 100 กลายเป็นอันดับที่สูงที่สุดของเขาบนชาร์ตนี้ ในปี 2021 ลิลเบบีและลิลเดิร์ก แร็ปเปอร์จากชิคาโก ได้ออกอัลบัมร่วมมือ ชุด "เดอะวอยซ์ออฟเดอะฮีโรส์" กลายเป็นอัลบัมที่สองของเขาที่ติดอันดับหนึ่งบน"บิลบอร์ด" 200
ตลอดอาชีพของเขา ลิลเบบีได้เสนอเข้าชิงรางวัลแกรมมีสามครั้ง อเมริกันมิวสิกอะวอดส์ และเอ็มทีวีวิดีโอมิวสิกอะวอดส์อย่างละสองครั้ง และเบตอะวอดส์อีกเจ็ดครั้ง เขายังถูกขนานนามให้เป็น "ศิลปินแห่งปี" ที่งานแอปเปิลมิวสิกอะวอดส์ 2020
วัดผาณิตาราม

วัดผาณิตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกรูด อำเภอบ้านโพธิ์ จังหวัดฉะเชิงเทรา ที่ดินที่ตั้งวัดมีเนื้อที่ 5 ไร่ 99 ตารางวา
วัดผาณิตารามตั้งวัดเมื่อ พ.ศ. 2447 ได้รับพระราชทานวิสุงคามสีมา เมื่อวันที่ 26 เมษายน 2523 พ.ศ. 2523 ที่ตั้งวัดตั้งอยู่ ฝั่งขวาของแม่น้ำบางปะกงตรงคุ้งน้ำ ซึ่งเดิมเรียกว่า "บ้านบางเฟื้อ" บริเวณที่ตั้งเดิมเป็นที่ดินของนายเสือ และนางปิ่น (ไม่ทราบนามสกุล) ผู้ริเริ่มสร้างวัดผาณิตาราม ได้แก่ นางผึ้ง วัฒนสินธุ์ และนางสาวพุ่ม พุ่มตระกูล ได้เจรจาขอซื้อที่ดินเนื้อที่ 5 ไร่ 99 ตารางวา เป็นเงินจำนวน 3 ชั่ง (หรือ 240 บาท) นายเสือและนางปิ่น ได้ยินยอมขายที่ดิน
วัดผาณิตารามมีศาลาการเปรียญเป็นอาคารไม้สักเก่าแก่อายุกว่า 100 ปี และมีหอระฆังไม้ วัดผาณิตารามเป็นศูนย์พัฒนาจิตเฉลิมพระเกียรติ และเป็นสำนักปฏิบัติธรรมประจำจังหวัดฉะเชิงเทรา แห่งที่ 5 ทางวัดจัดอบรมวิปัสสนากรรมฐานสำหรับบุคคลทั่วไปและสำหรับเยาวชนเป็นประจำทุกปี โดยใช้หลักสูตรพัฒนาจิต เพื่อให้เกิดปัญญาและสันติสุขของคุณแม่ สิริ กรินชัย และได้รับการคัดเลือกให้เป็นวัดพัฒนาตัวอย่าง
สงครามโตโยตา

สงครามโตโยตา  หรือ มหาสงครามโตโยตา เป็นช่วงท้ายของความขัดแย้งชาด–ลิเบียที่เกิดขึ้นใน ค.ศ. 1987 สงครามสู้รบทางเหนือของชาดและพรมแดนชาด–ลิเบีย สงครามนี้ได้ชื่อมาจากรถกระบะโตโยต้า โดยเฉพาะโตโยต้า ไฮลักซ์และโตโยต้า แลนด์ครูเซอร์ที่ทหารชาดใช้ในการเคลื่อนพลและต่อสู้กับฝ่ายลิเบีย สงครามโตโยตาจบลงด้วยความพ่ายแพ้อย่างย่อยยับของลิเบีย ซึ่งแหล่งข้อมูลอเมริกันระบุว่าลิเบียเสียทหาร 7,500 คน คิดเป็นหนึ่งในสิบของกองทัพ และยุทโธปกรณ์เสียหายหรือถูกยึดเป็นมูลค่ากว่า 1.5 พันล้านดอลลาร์สหรัฐ ขณะที่ฝ่ายชาดเสียทหารเพียง 1,000 คน
สงครามโตโยตาเริ่มขึ้นเมื่อลิเบียยึดครองตอนเหนือของชาดใน ค.ศ. 1983 หลังมูอัมมาร์ กัดดาฟี ผู้นำลิเบียปฏิเสธไม่ยอมรับความชอบธรรมของฮิเซน ฮาเบร ประธานาธิบดีชาด ฝ่ายลิเบียได้รับการสนับสนุนทางทหารจากกลุ่มรัฐบาลเปลี่ยนผ่านแห่งชาติ (GUNT) ในการโค่นล้มฮาเบร แต่แผนการนี้ล้มเหลวเมื่อฝรั่งเศสเข้าแทรกแซงในปฏิบัติการมันตาและปฏิบัติการเอแปร์วีเยที่หยุดยั้งการรุกของลิเบียไว้ที่เหนือเส้นขนานที่ 16 องศาเหนือ ซึ่งเป็นพื้นที่แห้งแล้งและมีคนอาศัยอยู่น้อยของชาด
ค.ศ. 1986 กลุ่ม GUNT ขัดแย้งกับกัดดาฟี ทำให้ลิเบียเสียความชอบธรรมในการคงกำลังทหารในชาด ฮาเบรฉวยโอกาสนี้สั่งยกทัพข้ามเส้นขนานที่ 16 ในเดือนธันวาคม ภายในสามเดือน ฮาเบรที่ใช้ยุทธวิธีกองโจรและการสงครามตามแบบสามารถยึดพื้นที่ทางเหนือคืนจากลิเบียได้เกือบทั้งหมด ชาดกับลิเบียตกลงหยุดยิงในเดือนกันยายน ค.ศ. 1987 แต่ทั้งสองฝ่ายไม่สามารถตกลงเรื่องข้อพิพาทฉนวนเอาซู จนใน ค.ศ. 1994 ศาลยุติธรรมระหว่างประเทศตัดสินให้ฉนวนเอาซูเป็นของชาด
วัดดอนพระเจ้า

วัดดอนพระเจ้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสำราญ อำเภอเมืองยโสธร จังหวัดยโสธร
วัดดอนพระเจ้าตั้งวัดเมื่อ พ.ศ. 2450 ได้รับพระราชทานวิสุงคามสีมาเมื่อวันที่ 18 ธันวาคม พ.ศ. 2544 ปัจจุบันมีพระครูธรรมวงศ์วิวัฒน์ (วัฒนะ) เป็นเจ้าอาวาส
อุโบสถของวัดดอนพระเจ้าปูด้วยรัตนชาตินิล มีความสวยและงดงาม ภายในวัดมีพิพิธภัณฑ์ทางศาสนา เป็นสถานที่เก็บรวบรวมสิ่งของที่เกี่ยวกับพระพุทธศาสนา โดยเฉพาะพระพุทธรูปปางต่าง ๆ จำนวนมาก ปูชนียวัตถุมีพระพุทธไสยาสน์เป็นพระพุทธรูปที่ทำด้วยปูนปั้นและบรรจุวัตถุมงคลหลายอย่างในองค์พระ และพระสังกัจจายน์ ทำด้วยปูนปั้น
วัดโขงขาว

วัดโขงขาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านแหวน อำเภอหางดง จังหวัดเชียงใหม่
วัดโขงขาวมีความหมายว่า วัดที่มีซุ้มประตูสีขาวหรืออุโมงค์สีขาว ตั้งวัดเมื่อ พ.ศ. 1999 ได้รับพระราชทานวิสุงคามสีมาเมื่อ พ.ศ. 2525 เป็นวัดที่สร้างขึ้นสมัยพระนางจามเทวี กษัตริย์ผู้ครองเมืองหริภุญชัย และต่อมาในสมัยพระราชพรหมยาน (วีระ ถาวโร) (หลวงพ่อฤๅษีลิงดำ) (วัดท่าซุง จังหวัดอุทัยธานี) ท่านทรงมีชีวิตอยู่ ท่านได้ทรงมาบูรณปฏิสังขรณ์และสร้างโบราณสถานต่าง ๆ ขึ้นมาใหม่หลายแห่งภายในวัดโขงขาว และถือเป็นวัดสาขาย่อยของวัดท่าซุง จังหวัดอุทัยธานี เดิมอุโบสถเก่ามีช่องขนาดเท่าตัวคนลอดลงไปสู่ถ้ำเล็ก ๆ ได้ ปากทางเข้าคล้ายทางเข้าอุโมงค์ทาสีขาวภายในอุโมงค์ ท่านเจ้าอาวาสพระครูปิยรัตน์ (หลวงพ่อบุญรัตน์ กันตจาโร) ได้บูรณะพระอุโบสถสร้างพระสถูป หรือ เจดีย์สีทองงดงามครอบไว้เหมือนเดิม 
เสนาสนะและสิ่งก่อสร้าง ได้แก่ วิหารพระราชพรมยานไพศาลภาวนานุสิฐเยาลักษณ์มิตรศรัทธา เป็นวิหารร่วมสมัย หลังคาทรงจั่วซ้อน 3 ชั้น เจดีย์ กุฏิพักสงฆ์ หอฉัน ศาลาพระราชพรหมยาน ศาลารายรอบพระอุโบสถ กำแพงวัดก่อสร้างด้วยศิลาแลง มีรูปปั้นสิงห์ที่ซุ้มประตู หน้าวิหารยังมีรูปปั้นมกรคายนาค ภายในวัดหารประดิษฐานพระประธานปางมารวิชัยทรงเครื่อง ด้านหลังพระประธานเป็น ภาพเขียนพระธาตุประจำราศีต่าง ๆ ทั้ง 12 ราศี มีรูปปั้นเหมือนของหลวงพ่อปาน วัดบางนมโค และหลวงพ่อฤๅษีลิงดำ วัดท่าซุง
ทางด่วนฮันชิง

ทางด่วนฮันชิง  เป็นโครงข่ายทางด่วนที่มีความยาว ในโอซากะ โคเบะ และเกียวโต ประเทศญี่ปุ่น ดำเนินการโดย บริษัท ทางด่วนฮันชิง จำกัด  เปิดให้บริการเมื่อปี 1962
บางส่วนของทางด่วนฮันชิง จุดที่อยู่ห่างจากสถานีฟูกาเอะไปทางตะวันออกประมาณ ได้ถล่มลงมาในเหตุการณ์แผ่นดินไหวที่โคเบะเมื่อวันที่ 17 มกราคม 1995 ทางด่วนในส่วนดังกล่าวได้รับการก่อสร้างขึ้นใหม่ในปี 1996
บางส่วนของทางด่วนฮันชิงในโอซากะปรากฏในวิดีโอเกม "Tokyo Xtreme Racer 3" และ "Wangan Midnight Maximum Tune" ตั้งแต่ภาค 3 เป็นต้นไป
ประธานาธิบดีเบลารุส

ประธานาธิบดีเบลารุส หรือ ประธานาธิบดีแห่งสาธารณรัฐเบลารุส เป็นประมุขแห่งรัฐ ผู้บัญชาการทหารบกและหัวหน้ารัฐบาลโดยพฤตินัย ประธานาธิบดีมีวาระ 5 ปี แต่เนื่องจากการลงประชามติในปี 2539 การเลือกตั้งที่จะเกิดขึ้นในปี 2542 ถูกเลื่อนไปเป็นปี 2544 ภายใต้รัฐธรรมนูญเบลารุสปี 2537 ประธานาธิบดีสามารถดำรงตำแหน่งได้เพียง 2 วาระเท่านั้น แต่ในปี 2547 เกิดการเปลี่ยนแปลงให้ไม่กำจัดวาระ ซึ่งในการเลือกตั้งปี 2537 2544 2549 2553 2558 และ 2563 มีเพียงประธานาธิบดีคนเดียวเท่านั้นที่ดำรงตำแหน่งคือ อาเลียกซันดร์ ลูกาแชนกา
กุงแน

กุงแน  เป็นเมืองหลวงของอาณาจักรโคกูรยอของเกาหลีโบราณ ซึ่งตั้งอยู่ในแมนจูเรียและคาบสมุทรเกาหลี ป้อมปราการชั้นนอกมีความยาวทั้งสิ้น 2886 เมตร ตั้งอยู่ในเมืองจี่อัน มณฑลจี๋หลิน ทางตะวันออกเฉียงเหนือของจีน เนื่องจากมีความสำคัญทางประวัติศาสตร์และสถาปัตยกรรมที่โดดเด่น กุงแนจึงถูกกำหนดให้เป็นมรดกโลกโดยองค์การยูเนสโกในปี ค.ศ. 2004 เป็นส่วนหนึ่งของแหล่งมรดกโลกเมืองหลวงและสุสานของอาณาจักรโคกูรยอโบราณร่วมกับเมืองภูเขาฮวันโดและเมืองอนยอซานที่อยู่ใกล้เคียง ในภาคตะวันออกเฉียงเหนือของจีนในปัจจุบัน
ประวัติศาสตร์.
กุงแนได้รับเลือกให้เป็นเมืองหลวงโดย พระเจ้ายูรีแห่งโคกูรยอ ในช่วงเดือนที่ 10 ของปี ค.ศ. 3 เมืองนี้ถูกปล้นสะดมหลายครั้งจนกระทั่งกษัตริย์องค์ที่ 19 พระเจ้าควังแกโทมหาราชซึ่งขยายอาณาเขตของโคกูรยอออกไปอย่างมากและทำให้เมืองนี้เป็นที่น่าเกรงขามในเอเชียตะวันออกเฉียงเหนือ เมื่อพระเจ้าควังแกโทสวรรคตในปี ค.ศ. 413 พระราชโอรสของพระองค์พระเจ้าชังซูแห่งโคกูรยอได้สืบราชบัลลังก์และย้ายเมืองหลวงลงมายังเปียงยางในปี ค.ศ. 427
ก่อนการล่มสลายของอาณาจักรโคกูรยอทำให้เมืองกุงแนตกเป็นของพันธมิตรชิลลา-ถัง เมื่อขุนพล ย็อน นัม-แซ็ง บุตรชายของยอนแกโซมุนยอมจำนนในปี ค.ศ. 666 และอาณาจักรโคกูรยอล่มสลายในปี ค.ศ. 668 เมื่อกองทัพถังเข้ายึดเปียงยางและเข้าควบคุมตัวพระเจ้าโพจังแห่งโคกูรยอและ ย็อน นัม-ก็อน